Lagled ja haned lendavad hommikust saati üle, ikka suurte häälekate kolmnurkadena, mitusada üheskoos. Kirdetuul pillutab lehti ja toob jahedust. Vihm krabistab vastu akent, kui neid ridu tipin. Pruugib õhtupimeduses hetkeks trepile ilma uurima minna, kui läbi tuule ja vihmakrabina kuulen jälle taeva alt kostvaid rännuhääli. Kirdest edelasse või idast läände suunduvad need.